২৬- এর নির্বাচনে লড়বে না কংগ্রেস? মৌসম নুরের মক্তব্যের পর বঙ্গ রাজনীতিতে তুঙ্গে জল্পনা

ওয়েবডেস্ক-  শিয়রে বিধানসভা নির্বাচন (Assembly Election 2026) । নির্বাচনের নির্ঘণ্ট ঘোষণার পালা। ফলে জোরকদলে ভোটের প্রস্ততি শুরু করে দিয়েছে রাজনৈতিক দলগুলি। কিন্তু এই ভোটের আবহে মৌসম নুরের (Mausam Benazir Noor)  বক্তব্য ঘিরে জোর চাঞ্চল্য। সোমবার মৌসমের বক্তব্য, এসআইআর (SIR)  অমীমাংসিত তালিকা তুলে ধরে তিনি বলেন, এর সমাধান না হলে বাংলায় বিধানসভা নির্বাচন বয়কটের জন্য কংগ্রেসকে প্রস্তাব দেবেন তিনি। সেইসঙ্গে তার অভিযোগ, বিজেপি আর নির্বাচন কমিশনের মধ্যে সেটিং রয়েছে।
গত ২৮ ফেব্রুয়ারি এসআইআর -এর চূড়ান্ত তালিকা প্রকাশিত হয়েছে। সেই তালিকায় মালদহে অমীংমাসিতের তালিকায় রয়েছে ৮ লক্ষ ২৮ হাজার ৮০ জন ভোটার। এই অবস্থায় সংখ্যালঘুদের পাশের দাঁড়াতে ভোট বয়কটের হুঙ্কার দিলেন মৌসম। তৃণমূল ছেড়ে সদ্য কংগ্রেসে যোগদান করেছেন তিনি, কমিশনকে পালটা নিশানা ছুঁড়ে দিলেন তিনি। সেই সঙ্গে কংগ্রেস নেত্রী এসআইআর নিয়ে তৃণমূল ও বিজেপি একযোগে আক্রমণ শানান তিনি।
মালদহের (Malda)  জেলা কংগ্রেস (Congress)  কার্যালয়ে বসে সাংবাদিক বৈঠকে দক্ষিণ মালদহের সাংসদ ইশা খান চৌধুরীর (Isha Khan Chowdhury)  পাশে বসে মৌসম বলেন, বিজেপি কেন্দ্রের ও তৃণমূল রাজ্যে যেদিন থেকে ক্ষমতায় এসেছে সেইদিন থেকে একটা সাম্প্রদায়িক রাজনীতির বিষ ঢুকিয়ে দিচ্ছে।
আরো পড়ুন-  সবে সাড়ে তিন লক্ষ নিষ্পত্তি, যে গতিতে কাজ এগোচ্ছে কতজন ভোট দিতে পারবেন?
মৌসম বলেন, মালদহ এবং মুর্শিদাবাদে বিচারাধীনের তালিকায় রাজ্যের সব থেকে বেশি মানুষের নাম রয়েছে। তৃণমূল, বিজেপি এবং নির্বাচন কমিশনের মধ্যে সেটিং করে এই ষড়যন্ত্র করছে। তাই বিচারাধীনদের নাম তালিকায় যোগ না হলে ভোট বয়কট করা উচিত।  কেন্দ্রীয় নেতৃত্বকে সে প্রস্তাব জানাব।” মৌসমকে সমর্থন করেন ইশা খান চৌধুরী। দোল উৎসবে জেলাজুড়ে পথে নামার হুঁশিয়ারি দেন তিনি।
দোল উৎসবের পরে জেলাজুড়ে পথে নামার হুঁশিয়ারি দেন জেলা কংগ্রেস সভাপতি তথা সাংসদ ইশা খান চৌধুরী।The post ২৬- এর নির্বাচনে লড়বে না কংগ্রেস? মৌসম নুরের মক্তব্যের পর বঙ্গ রাজনীতিতে তুঙ্গে জল্পনা first appeared on KolkataTV.